靛藍細路

靛藍細路係指喺新紀元運動裏頭視為擁有某種特殊意志力或超自然能力嘅細路。靛藍細路呢個概念最早喺 Lee Carroll 及 Jan Tober 兩公婆所寫嘅The Indigo Children: The New Kids Have Arrived一書中提過。Carroll 堅持呢個概念通過同稱為克里昂嘅聖靈交談所得嘅。

用「靛藍」作形容詞嘅原因並唔統一。某啲來源指係同某個早期研究呢個現象並擁有 Synesthesia 嘅研究人員有關。亦有人聲稱呢啲細路顯現出靛藍色嘅靈氣。

特徵 
Carroll 同埋 Tober 喺靛藍細路網站提出咗十個靛藍細路可能具有嘅特徵：

佢哋有天生嘅王族氣息。
 佢哋有嗰種「這是我應在的地方」嘅感覺，而且見到其他人唔係噉諗就會覺得好奇怪。
 「自我價值」唔係問題，佢哋重成日同阿鈍阿媽講「佢哋係邊個。」
 佢哋面對絕對嘅權威會有困難。
 佢哋唔會做特定嘅嘢，例如依次序排隊對佢哋嚟講係好困難。
 佢哋對於嗰啲形式僵化，唔需要創意嘅系統感到挫折。
 無論喺屋企定係學校，佢哋通常可以睇到較佳嘅做事方法，一般認為佢哋係「系統破壞者」
 佢哋若果唔同同類嘅人喺埋一齊就會睇起來似係反社會嘅。如果佢哋周圍嘅人都冇類似嘅意識，佢哋通常就轉為內向，感覺世上冇人了解到自己。對佢哋來講，學校通常係個相當辛苦嘅社交場合。
 佢哋對於「罪惡感」嘅約束冇乜反應。
 佢哋唔會怕羞畀你知佢哋要啲乜

超自然
細路